П Р О Т О К О Л  № 13
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 03.06.2026 г. 

Днес, 03.06.2026 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
 		  Севдалин Мавров 
  Стефан Гроздев 
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и Надежда Стоянчева – главни експерти-съдебна администрация и Мариана Георгиева – технически сътрудник, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  15.05.2026 г. – 01.06.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Административен съд – София-област за прекратено трудово правоотношение със съдебен служител на длъжност „чистач“, считано от 20.05.2026 г.
и	
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Административен съд – София-област.

1.2. ПРИЕМА ЗА СВЕДЕНИЕ уведомлението от председателя на Районен съд – Ботевград за прекратено трудово правоотношение със  съдебен служител на длъжност „съдебен статистик, регистратура“, считано от 01.06.2026 г. и за назначаването на съдебен служител на 1 /една/ щ. бр. за длъжност „съдебен секретар“, разкрита с решение на Съдийската колегия по протокол № 12/31.03.2026 г.
и
1.2.1. НЕ ВЪЗРАЗЯВА съдебният служител, заемащ длъжност „съдебен архивар“ да бъде назначен, по реда на чл. 343, ал. 2 от ЗСВ, на длъжност „съдебен статистик, регистратура“ в Районен съд – Ботевград.
1.2.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен архивар“ в Районен съд – Ботевград.

1.3. ПРИЕМА ЗА СВЕДЕНИЕ уведомленията от председателя на Районен съд – Етрополе за сключен граждански договор с външно лице за изпълнение функциите на „системен администратор“, считано от 18.05.2026 г.

1.4. ПРИЕМА ЗА СВЕДЕНИЕ уведомлението от председател на Районен съд – Самоков за предстоящо прекратяване на трудовото правоотношение със съдебен служител на длъжност „главен счетоводител“, считано от 15.07.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „главен счетоводител“, при спазване разпоредбите на чл. 343 от ЗСВ и чл. 138 от ПАС, в Районен съд – Самоков.

1.5. ПРИЕМА ЗА СВЕДЕНИЕ уведомлението от председателя на Окръжен съд – Благоевград за предстоящо прекратяване на трудовото правоотношение със съдебен служител на длъжност „съдебен деловодител“ в служба „Регистратура“, считано от 04.06.2026 г.
и
ДАВА СЪГЛАСИЕ за предприемане на действия по назначаване на съдебния служител на 1 /една/ щ. бр. за длъжност „съдебен деловодител“, при спазване разпоредбите на чл. 343, ал. 2 от ЗСВ и чл. 138 от ПАС, в Окръжен съд – Благоевград.

1.6. ПРИЕМА ЗА СВЕДЕНИЕ уведомлението от председателя на Окръжен съд – Монтана за проведен и прекратен конкурс за длъжност „Управител сгради“, съгласно решение на КСА по протокол № 30/17.12.2025 г.
и
1.6.1. НЕ ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „управител сгради“ в Окръжен съд – Монтана.
1.6.2. ПРЕДЛАГА СЪКРАЩАВАНЕ на 1 /една/ щ. бр. за длъжност „управител сгради“ по щата на Окръжен съд – Монтана.
МОТИВИ: Натовареността на съда за 2025 г. е изключително ниска. Броят на делата за разглеждане от един съдия месечно е 9,76 при 14,79 средно за окръжните съдилища и нарежда съда на 25 място от 28 общо. Съотношението съдебни служители/съдии – 2,27 е над средното за ОС – 2,25 и е недопустимо спрямо ниската натовареност. Комисията  препоръчва на административния ръководител при необходимост сключване на граждански договор с външно лице за изпълнение функциите на длъжност „управител сгради“.
1.6.3. ИЗПРАЩА решението на председателя на Окръжен съд - Монтана, за становище, което да изпрати в тридневен срок след получаване на решението.

1.7. ПРИЕМА ЗА СВЕДЕНИЕ уведомлението от председателя на Окръжен съд – Перник за предстоящо прекратяване на трудовото правоотношение с двама съдебни служители на длъжност – „призовкар“, считано от 08.07.2026 г. и „чистач“, считано от 01.10.2026 г.
и
ДАВА СЪГЛАСИЕ за предприемане на действия по назначаване на съдебни служители на 1 /една/ щ. бр. за длъжност „призовкар“ и на 1/една/ щ. бр. „чистач“, при спазване разпоредбите на чл. 343, ал. 2 от ЗСВ и чл. 138 от ПАС, в Окръжен съд – Перник.

1.8. ПРИЕМА ЗА СВЕДЕНИЕ уведомленията от председателя на Районен съд – Перник за прекратено трудово правоотношение с 3-ма съдебни служители на длъжност „съдебен деловодител“ и един на длъжност „системен администратор“, считано от 01.06.2026 г. 
и
1.8.1. ДАВА СЪГЛАСИЕ на председателя  на Районен съд – Перник за назначаване, считано от 01.06.2026 г., на съдебни служители по реда на чл. 68, ал. 1, т. 4 от Кодекса на труда, както и за обявяване и провеждане на конкурси за заемане на щ. бр. за длъжности, както следва:
-	1/една/ щ. бр. „съдебен деловодител“;
-	1 /една/ щ. бр. „съдебен деловодител-СИС“;
-	1 /една/ щ. бр. „съдебен деловодител-регистратура“;
-	1 /една/ щ. бр. „системен администратор“.
1.8.2. ДАВА СЪГЛАСИЕ за трансформиране на 1 /една/ щ. бр. за длъжност „съдебен секретар“ в 1 /една/ щ. бр. за длъжност „завеждащ служба „Съдебни секретари НО“ в Районен съд – Перник.
1.8.3. НЕ ВЪЗРАЗЯВА съдебният служител, заемащ длъжност „съдебен секретар“ да бъде назначен, по реда на чл. 343, ал. 2 от ЗСВ, на трансформираната длъжност „завеждащ служба „Съдебни секретари НО“ в Районен съд – Перник. 
Исканата трансформация е финансово обезпечена от бюджета на Районен съд – Перник.

1.9. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за прекратено трудово правоотношение със съдебен служител на длъжност „съдебен статистик“, считано от 24.05.2025 г.
и
1.9.2. НЕ ВЪЗРАЗЯВА съдебният служител, заемащ длъжност „връзки с обществеността“ да бъде назначен, по реда на чл. 343, ал. 2 от ЗСВ, на длъжност „съдебен статистик“ в Окръжен съд – Пазарджик.
1.9.3. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „връзки с обществеността“ в Окръжен съд – Пазарджик.

1.10. ПРИЕМА ЗА СВЕДЕНИЕ уведомлението от председателя на Административен съд – Пазарджик за предстоящо прекратяване на трудово правоотношение със съдебен служител на длъжност „системен администратор“, считано от 15.06.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „системен администратор“, както и за назначаване на съдебен служител, по реда на чл. 68, ал. 1, т. 4 от КТ, до заемане на щата от титуляр в Административен съд – Пазарджик.

	1.11. ПРИЕМА ЗА СВЕДЕНИЕ уведомлението от председателя на Районен съд – Стара Загора за предстоящо прекратяване на трудовото правоотношение с двама съдебни служители на длъжност „призовкар“, считано от 01.07.2026 г.
и
1.11.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“, както и за назначаване на съдебен служител, по реда на чл. 68, ал. 1, т. 4 от КТ, до заемане на щата от титуляр в Районен съд – Стара Загора.
1.11.2. ПРЕДЛАГА СЪКРАЩАВАНЕ на 1 /една/ щ. бр. за длъжност „призовкар“ по щата на Районен съд – Стара Загора.
МОТИВИ: Съотношение съдебни служители/съдии – 3,00 над средното 2,93 за РС в областните градове. С решение на СК на ВСС през 2024 г. е съкратен 1 щат за съдия и към момента по щат РС-Стара Загора разполага с 21 щ. бр. Налице е значително намаляване натовареността на съда спрямо 2024 г. Постъпилите в РС-Стара Загора дела за 2025 г. са 8 051 при 9 387 за 2024 г. Броят на делата за разглеждане от един съдия месечно за 2025 г. е 35,71 при 39,45 средно за и нарежда съда на 20-то място от 28 общо за разлика от 2024 г., когато съдът е бил на 9-то място с 40,79 бр. дела. 
След съкращаването на 1 щ. бр. за длъжност „призовкар“ съотношението съдебни служители/съдии ще бъде 2,95 и не следва да се отрази на работата на съда.
1.11.3. ИЗПРАЩА решението на председателя на Районен съд – Стара Загора, за становище, което да изпрати в тридневен срок след получаване на решението.

1.12. ПРИЕМА ЗА СВЕДЕНИЕ уведомлението от и.ф. председател на Районен съд – Чирпан за предстоящо прекратяване на трудовото правоотношение със съдебен служител на длъжност „съдебен деловодител-СИС“, считано от 18.06.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител-СИС“ в Районен съд – Чирпан.

	1.13. ПРИЕМА ЗА СВЕДЕНИЕ уведомлението от председателя на Районен съд – Гълъбово за назначаване на съдебен служител на длъжност „съдебен деловодител“, считано от 20.05.2026 г., съгласно решение на комисията по протокол № 7/01.04.2026 г.

1.14. ПРИЕМА ЗА СВЕДЕНИЕ уведомлението от и.ф. председател на Районен съд – Момчилград за прекратено трудово правоотношение със съдебен служител, заемащ длъжност „административен секретар“, считано от 20.05.2026 г. 
и
1.14.1. НЕ ВЪЗРАЗЯВА съдебен служител заемащ длъжност „съдебен секретар“ да бъде назначен на 1 /една/ свободна щ. бр. за длъжност „административен секретар“ по реда на чл. 343, ал. 2 от ЗСВ, в случай, че отговаря на условията за заемане на длъжността по Класификатора на длъжностите в Районен съд – Момчилград.
1.14.2. ОТЛАГА произнасянето относно заемане на  1 /една/ щ. бр. за длъжност „съдебен секретар“ за следващо заседание.

1.15. ПРИЕМА ЗА СВЕДЕНИЕ уведомлението от и.ф. председател на Административен съд – Русе за предстоящо прекратяване на трудовото правоотношение със съдебен служител на длъжност „съдебен деловодител“, считано от 08.06.2026 г.
и
ДАВА СЪГЛАСИЕ за назначаване, по реда на чл. 343, ал. 2 от ЗСВ, на съдебен служител на 1 /една/ щ. бр. за длъжност „съдебен деловодител“ в Административен съд – Русе.

	1.16. ПРИЕМА ЗА СВЕДЕНИЕ уведомлението от председателя на Окръжен съд – Варна за предстоящо прекратяване на трудовото правоотношение със съдебен служител на длъжност „призовкар“, считано от 01.07.2026 г.
и
1.16.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „призовкар“ в Окръжен съд – Варна.
1.16.2. ПРЕДЛАГА СЪКРАЩАВАНЕ на 1 /една/ щ. бр. за длъжност „призовкар“ по щата на Окръжен съд – Варна.
МОТИВИ: По щат ОС-Варна разполага с 63 щ. бр. за съдия, от които 53 заети и 13 щ. бр. за длъжност „призовкар“. Призовкарите в съда се подпомагат и от седем призовкар-чистачи. С решения на СК на ВСС през 2024 г., 2025 г. и 2026 г. са съкратени 4 щ. бр. за съдия. Натовареността на съда за последните години е под средната за окръжните съдилища. Броят на делата за разглеждане от един съдия месечно по щат за 2025 г. е 8,58 при 12,55 средно за ОС и нарежда съда на 24-то място от общо 28 съдилища.
1.16.3. ИЗПРАЩА решението на председателя на Окръжен съд – Варна, за становище, което да изпрати в тридневен срок след получаване на решението.

	1.17. ПРИЕМА ЗА СВЕДЕНИЕ уведомлението от председателя на Административен съд – Варна за прекратено трудово правоотношение със съдебен служител на длъжност „главен счетоводител“, считано от 01.06.2026 г. и за заемане на щата по реда на чл. 68, ал. 1, т. 4 от КТ.
  /с решение по протокол № 12/2025 г. Комисията е дала съгласие за обявяване и провеждане на конкурс за длъжността/

1.18. 	ПРИЕМА ЗА СВЕДЕНИЕ уведомлението от председателя на Окръжен съд – Бургас за предстоящо прекратяване на трудовото правоотношение със съдебен служител на длъжност „съдебен секретар“, считано от 28.06.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен секретар“, при спазване разпоредбите на чл. 343, ал. 2 от ЗСВ и чл. 138 от ПАС, в Окръжен съд – Бургас.

1.19. 	ПРИЕМА ЗА СВЕДЕНИЕ уведомлението от председателя на Районен съд – Тополовград за предстоящо прекратяване на трудовото правоотношение със съдебен служител на длъжност „съдебен секретар“, считано от 01.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Тополовград.

1.20. ПРИЕМА ЗА СВЕДЕНИЕ уведомлението от и.ф. председател на Районен съд – Девин за предстоящо прекратяване на трудовото правоотношение със съдебен служител на длъжност „главен счетоводител“, считано от 24.07.2026 г.
и
1.20.1. НЕ ВЪЗРАЗЯВА съдебен служител, заемащ длъжност „съдебен деловодител“ да бъде назначен, по реда на чл. 343, ал. 2 от ЗСВ, на длъжност „главен счетоводител“, в случай че отговаря на изискванията за заемане на длъжността, в Районен съд – Девин.
1.20.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд - Девин.

2. ОТНОСНО: Становище рег. индекс ВСС-6713/28.05.2026 г. от председателя на  Административен съд – Сливен относно решение на КСА-СК по протокол № 10/13.05.2026 г., т. 1.15.1 и т. 1.15.2 за съкращаване на 1 /една/ щ. бр. за длъжност „съдебен деловодител“.
- Допълнително становище рег. индекс ВСС-6713/29.05.2026 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от председателя на  Административен съд – Сливен относно решение на КСА-СК по протокол № 10/13.05.2026 г., т. 1.15.1 и т. 1.15.2.
2.2. ПОТВЪРЖДАВА решението си по протокол № 10/13.05.2026 г., т.1.15.1 и т. 1.15.2 за съкращаване на 1 /една/ щ. бр. за длъжност „съдебен деловодител“ по щата на Административен съд – Сливен.
2.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

3. ОТНОСНО: Становище рег. индекс ВСС-7144/01.06.2026 г. от председателя на  Районен съд – Велико Търново относно решение на КСА-СК по протокол № 11/20.05.2026 г., т. 1.11.2. за съкращаване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището от председателя на  Районен съд – Велико Търново относно решение на КСА-СК по протокол № 11/ 20.05.2026 г., т. 1.11.2.
3.2. ПОТВЪРЖДАВА решението си по протокол № 11/20.05.2026 г., т.1.11.2 за съкращаване на 1 /една/ щ. бр. за длъжност „съдебен деловодител“ по щата на Районен съд – Велико Търново.
3.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

4. ОТНОСНО: Искане рег. индекс ВСС-6086/02.06.2026 г. от и.ф. председател на Районен съд – Мездра за даване на съгласие на трансформиране на 1 /една/ свободна щ. бр. за длъжност „съдебен секретар“ в 1 /една/ щ. бр. за длъжност „съдебен деловодител“ и назначаване на съдебен служител по реда на чл. 68, ал. 1, т. 4 от КТ. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ДАВА СЪГЛАСИЕ за трансформиране на 1 /една/ свободна щ. бр. за длъжност „съдебен секретар“ в 1 /една/ щ. бр. за длъжност „съдебен деловодител“ и назначаване на съдебен служител, по реда на чл. 68, ал. 1, т. 4 от КТ, в Районен съд – Мездра.
4.2. ОТМЕНЯ решението си по протокол № 10/13.05.2026 г. за съкращаване на 1 /една/ щ. бр. за длъжност „съдебен секретар“ по щата на Районен съд – Мездра.

5. ОТНОСНО: Искане рег. индекс ВСС-6714/07.05.2026 г. от председателя на  Окръжен съд – Ловеч за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОСТАВЯ БЕЗ УВАЖЕНИЕ искането от председател на  Окръжен съд – Ловеч за разкриване на 1 /една/ щ. бр. за длъжност „съдебен помощник“ по щата на съда.

ДОПЪЛНИТЕЛНИ ТОЧКИ:

6. ОТНОСНО: Писмо рег. индекс ВСС-5568/01.06.2026 г. от председателя на  Апелативен съд – Варна във връзка с решение на КСА-СК по протокол № 9/22.04.2026 г. за съкращаване на 1 /една/ щ. бр. за длъжност „съдебен деловодител“ по щата на съда, потвърдено с решение на КСА-СК по протокол № 10/13.05.2026 г.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА ЗА СВEДЕНИЕ писмото от председателя на  Апелативен съд – Варна във връзка с решения на КСА-СК по протоколи № 9/22.04.2026 г. и № 10/13.05.2026 г. за съкращаване на 1 /една/ щ. бр. за длъжност „съдебен деловодител“ по щата на съда.
6.2. Писмото да се приложи към материалите за Съдийската колегия на Висшия съдебен съвет.

7. ОТНОСНО: Заявление рег. индекс ВСС-7728/01.06.2026 г. от председателя на  Районен съд – Бургас до Съдийската колегия на Висшия съдебен съвет във връзка с предложение на КСА-СК за оптимизиране щатната численост на съдебната администрация в съдилищата.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА ЗА СВЕДЕНИЕ заявлението от председателя на  Районен съд – Бургас относно направеното предложение от КСА-СК до Съдийската колегия на ВСС за оптимизиране щатната численост на съдебната администрация в съдилищата с искане за отлагане разглеждането на РС-Бургас, в случай че същият е включен.
7.2. НАПОМНЯ на председателя на Районен съд – Бургас, че следва да изпрати становище до комисията, съгласно решение на КСА-СК по протокол № 11/20.05.2026 г. 

8. ОТНОСНО: Искане рег. индекс ВСС-7817/02.06.2026 г. от председателя на  Окръжен съд – Русе за разкриване на 1 /една/ щ. бр. за длъжност „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ, ДА РАЗКРИЕ 1 /една/ щ. бр. за длъжност „призовкар“ по щата на Окръжен съд – Русе.
МОТИВИ: Към момента ОС-Русе по щат разполага със 7 призовкари, които обслужват РС-Русе, Съдебно-изпълнителната служба и имат задължение да връчват и постъпилите от други съдилища съдебни книжа. Специфика на граничния район и ГКПП „Дунав мост“, международния трафик, мащабните индустриални зони и териториално разрастване с десетки предприятия и складови бази води до значителното увеличаване обема на работата на призовкарите. Броят на връчените призовки, съобщения и съдебни книжа за изминалата 2025 година възлиза на 29 314 бройки, което физически надхвърля възможността за връчването им в рамките на законовите срокове на назначените в Окръжен съд - Русе 7 призовкари.
Предвид изложеното и с цел оптимизация работата на призовкарите и гарантиране на своевременно връчване на призовки, съобщения и съдебни книжа е необходимо разкриването на 1 щ. бр. за длъжност „призовкар“ в ОС-Русе.
8.2. ВНАСЯ в заседание на Съдийската колегия на Висшия съдебен съвет, за разглеждане и произнасяне.

ПРЕДСЕДАТЕЛ	
	НА КОМИСИЯТА:        /п/
БОЯН НОВАНСКИ